****

**ΗΜΕΡΙΔΑ**

*«Οι τέχνες στην εκπαίδευση…»*

**Πάτρα, Σάββατο 8 Ιουνίου 2019, 8:45 π.μ. – 6:15 μ.μ.  
64ο Δημοτικό Σχολείο Πατρών** (Αμερικής 8)

**Είσοδος ελεύθερη**

**Η Θεατροπαιδαγωγική** Ομάδα ΠΑιΘέΑ σε συνεργασία με το **Πανελλήνιο Δίκτυο για το Θέατρο στην Εκπαίδευση** και τα **Τμήματα Πολιτιστικών Θεμάτων Πρωτοβάθμιας και Δευτεροβάθμιας Εκπαίδευσης Αχαΐας** διοργανώνουν **Ημερίδα** με θέμα **"Οι τέχνες στην εκπαίδευση**" το **Σάββατο 8 Ιουνίου 2019** και ώρες 8:45 π.μ. - 6:15 μ.μ.

Η Ημερίδα μέσα από τα βιωματικά εργαστήρια και με τη συζήτηση σε στρογγυλό τραπέζι διερευνά τη θέση και τις εκφάνσεις των τεχνών στην εκπαίδευση: διακριτά αντικείμενα, μεθοδολογικά εκπαιδευτικά εργαλεία στη διδασκαλία άλλων αντικειμένων, αυτούσιες καλλιτεχνικές δημιουργίες.

Η Ημερίδα περιλαμβάνει:

* **8 βιωματικά εργαστήρια** σε δύο παράλληλες ζώνες (πρωινή - απογευματινή) με επιμορφωτές από διάφορες τέχνες που σχετίζονται με την εκπαίδευση. Οι συμμετέχοντες μπορούν να παρακολουθήσουν ένα εργαστήριο από κάθε ζώνη.
* **Στρογγυλό τραπέζι** με θέμα: *"Η αξιοποίηση των τεχνών στο σχολείο"* με ομιλητές τους επιμορφωτές των εργαστηρίων και άλλους καλεσμένους.
* **Παρουσίαση θεατρικών δρώμενων** από μαθητές σχολείων της Πάτρας.
* **Εικαστική Έκθεση** (ανοιχτή καθ΄ όλη τη διάρκεια της Ημερίδας) έργων εκπαιδευτικών που έλαβαν μέρος στη διάρκεια της χρονιάς σε σεμινάρια – εικαστικά εργαστήρια με θέμα «Οι εικαστικές Τέχνες δημιουργούν προσωπεία θεάτρου» που συνδιοργάνωσαν τα Τμήματα Πολιτιστικών Θεμάτων της ΔΠΕ και ΔΔΕ Αχαΐας με τη Θεατροπαιδαγωγική ομάδα ΠΑιΘέΑ και υπεύθυνη του εργαστηρίου την κ. Χρυσάνθη Βανταράκη.

Η Ημερίδα είναι **αφιερωμένη στη μνήμη της εκπαιδευτικού Μαρίας Στειακάκη**, ιδρυτικού μέλους της Θεατροπαιδαγωγικής Ομάδας ΠΑιΘέΑ.

**Πρόγραμμα Ημερίδας**

|  |  |
| --- | --- |
| **Ώρες** | **Πρόγραμμα** |
| 8:45 – 9:15 | Προσέλευση – Εγγραφή στην Ημερίδα – Επιβεβαίωση εργαστηρίων |
| 9:15 - 9:25 | Καλωσόρισμα – Χαιρετισμοί |
| 9:15 - 10:00 |   Θεατροπαιδωγική Ομάδα ΠΑιθέΑ: αρχές και στόχοι, Γιώργος Μπεκιάρης    Το Πανελλήνιο Δίκτυο για το Θέατρο στην Εκπαίδευση & το Πρόγραμμα «Κι αν ήσουν εσύ;», Νίκος Γκόβας    Αφιέρωμα στη Μαρία Στειακάκη |
| 10:00 - 12:30 | **Πρωινή ζώνη εργαστηρίων** |
|  | **Εργαστήριο 1: «Από το κείμενο στη σκηνική παρουσίαση»**, Φραγκή Μαρία  **Εργαστήριο 2:** **«Ολοκαύτωμα και Εκπαίδευση: Δουλεύοντας θεατρικά με την παιδαγωγική του Janusz Korczak»** Μπαλντάς Χαράλαμπος, Παπαρήγα Φωτεινή, Αλεξιάδη Κατερίνα  **Εργαστήριο 3**: **«Χορός: Μετασχηματίζοντας την πραγματικότητα σε κίνηση, έκφραση και επικοινωνία»**, Αναστασοπούλου Σοφία  **Εργαστήριο 4**: **"cineμαθήματα"**, Φαφούτης Παναγιώτης, Μπακαστάθης Θανάσης |
| 12:30 - 13:30 | Διάλειμμα - ελαφρύ γεύμα |
| 13:30 - 15:00 | [**Στρογγυλό τραπέζι**](https://paithea.weebly.com/sigmaupsilonzeta942tauetasigmaeta.html): **«Η αξιοποίηση των τεχνών στο σχολείο».** Παίρνουν μέρος επιμορφωτές των εργαστηρίων και καλεσμένοι ομιλητές. Τη συζήτηση συντονίζει η Χολέβα Νάσια. |
| 15:00 - 17:30 | **Απογευματινή ζώνη εργαστηρίων** |
|  | **Εργαστήριο 5**: **«Η διαμεσολάβηση του εκπαιδευτικού ως σκηνοθέτη στην αυτοσχέδια σκηνή της τάξης»**, Τζαμαργιάς Τάκης  **Εργαστήριο 6**: **«Η πολύχρωμη μετανάστευση της Πεταλούδας»**, Γκόβας Νίκος, Γιώργος Μπεκιάρης, Στεφάνου Κατερίνα, Μπουρνάκας Χρήστος, Φραγκέλλη Νίκη, Κουτρουμάνης Γιάννης, Κίτσου Ελένη  **Εργαστήριο 7**: **«Με το θέατρο συνοδηγό... το μάθημα γίνεται ταξίδι! »**, Χολέβα Νάσια  **Εργαστήριο 8**: **«Πρώτες ύλες για μουσική συνταγή... »**, Ασημακοπούλου Μάνια |
| 17:30 - 18:00 | Παρουσίαση θεατρικών δρώμενων από μαθητές |
| 18:00 - 18:15 | Λήξη Ημερίδας - Χορήγηση βεβαιώσεων |

Οι ενδιαφερόμενοι μπορούν να ενημερωθούν πιο αναλυτικά για την Ημερίδα και να δηλώσουν τα εργαστήρια που επιθυμούν στη σελίδα [www.paithea.gr](file:///C:\Users\artpa\Downloads\www.paithea.gr) .

Η δήλωση εργαστηρίων γίνεται ηλεκτρονικά στη **«*Φόρμα εγγραφής στα εργαστήρια*»** μέχρι την **Τετάρτη 5 Ιουνίου**. Θα τηρηθεί σειρά προτεραιότητας. Κάθε εργαστήριο που συμπληρώνει τον απαιτούμενο αριθμό συμμετεχόντων θα αφαιρείται από τη φόρμα εγγραφής. Η επιβεβαίωση συμμετοχής στα εργαστήρια θα γίνει την Πέμπτη 6 Ιουνίου 2019 με αποστολή μηνύματος στο e-mail που έχει δηλωθεί.

Η συμμετοχή θεωρείται έγκυρη όταν οι συμμετέχοντες πραγματοποιήσουν εγγραφή στη γραμματεία πριν την έναρξη της Ημερίδας. Εγγραφή σε εργαστήρια κατά την έναρξη της Ημερίδας μπορεί να γίνει μόνο σε αυτά που έχουν ελεύθερες θέσεις.

Στο τέλος της Ημερίδας θα δοθούν Βεβαιώσεις Παρακολούθησης στους συμμετέχοντες.

**Οργάνωση:** [Θεατροπαιδαδωγική Ομάδα ΠΑιΘέΑ](http://www.paithea.gr), [Πανελλήνιο Δίκτυο για το Θέατρο στην Εκπαίδευση](http://www.theatroedu.gr), Τμήματα Πολιτιστικών Θεμάτων Πρωτοβάθμιας και Δευτεροβάθμιας Εκπαίδευσης Αχαΐας

**Συνεργασία:** Τμήμα Θεατρικών Σπουδών Πανεπιστημίου Πατρών, ΔΗ.ΠΕ.ΘΕ. Πάτρας

**Στήριξη:** Σύλλογος Δασκάλων και Νηπιαγωγών Πάτρας, 64ο Δημοτικό Σχολείο Πατρών

**Πληροφορίες**: [**www.paithea.gr**](file:///C:\_ΕΓΓΡΑΦΑ\___ΠΑιΘέΑ%20(Πρακτικά%20κ.α.%20-%20Οικονομικά)\___ΠΑιΘέΑ\ΗΜΕΡΙΔΑ%202019\Αφίσα%20-%20Δελτιο%20τύπου\www.paithea.gr)

**Επικοινωνία:** [**paitheaedu@gmail.com**](mailto:paitheaedu@gmail.com)